CELEX: 62015TN0303
Language: da
Date: 2015-06-01 00:00:00
Title: Sag T-303/15: Sag anlagt den 1. juni 2015 — Barqawi mod Rådet

27.7.2015   
            
            
               DA
            
            
               Den Europæiske Unions Tidende
            
            
               C 245/45
            
         Sag anlagt den 1. juni 2015 — Barqawi mod Rådet
   (Sag T-303/15)
   (2015/C 245/55)
   Processprog: fransk
   
      Parter
   
   
      Sagsøger: Ahmad Barqawi (Dubai, De Forenede Arabiske Emirater) (ved advokaterne J.-P. Buyle og L. Cloquet)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) 2015/375 af 6. marts 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som den vedrører sagsøgeren.
            
         
               —
            
            
               Rådets gennemførelsesafgørelse (FUSP) 2015/383 af 6. marts 2015 om gennemførelse af afgørelse 2013/255/FUSP om restriktive foranstaltninger over for Syrien annulleres, for så vidt som den vedrører sagsøgeren.
            
         
               —
            
            
               Rådet tilpligtes at betale alle sagens omkostninger, herunder også de omkostninger, der er afholdt af sagsøgeren.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
            
               1.
            
            
               Første anbringende vedrørende en tilsidesættelse af retten til forsvar og retten til en retfærdig rettergang, idet sagsøgeren aldrig er blevet hørt forud for vedtagelsen af de omhandlede sanktioner.
            
         
            
               2.
            
            
               Andet anbringende vedrørende et åbenbart urigtigt skøn, for så vidt som Rådet ikke har ført bevis for de faktiske omstændigheder, der danner grundlag for begrundelsen for de trufne foranstaltninger.
            
         
            
               3.
            
            
               Tredje anbringende vedrørende en tilsidesættelse af det almene proportionalitetsprincip.
            
         
            
               4.
            
            
               Fjerde anbringende vedrørende en uforholdsmæssig tilsidesættelse af ejendomsretten og retten til at udøve erhvervsmæssig virksomhed.
            
         
            
               5.
            
            
               Femte anbringende vedrørende magtfordrejning. Sagsøgeren har gjort gældende, at, for så vidt som de af Rådet vedtagne foranstaltninger ingen indvirkning har på det syriske styre, og for så vidt som sagsøgeren altid har overholdt de af det internationale samfund fastsatte sanktioner og til enhver tid er forblevet uafhængig af de siddende magthavere, er der grund til at tro, at de anfægtede foranstaltninger er blevet truffet af andre grunde end dem, der fremgår heraf (udelukkelse fra markedet — begunstigelse af andre aktører).
            
         
            
               6.
            
            
               Sjette anbringende vedrørende en tilsidesættelse af begrundelsespligten, idet Rådets begrundelse til støtte for de anfægtede foranstaltninger var kryptisk og uden henvisning til nogen konkret omstændighed eller dato, som gjorde det muligt for sagsøgeren at identificere de forretningsaktiviteter, som han foreholdes.